NAVODILA PRIJAVITELJEM ZA PRIPRAVO VLOG IN IZPOLNJEVANJE

1. **SPLOŠNO**

**Vloga na razpis se izpolni elektronsko v aplikaciji *Sofinanciranje investicij v vrtcih in osnovnem šolstvu*.**

Aplikacija se nahaja na spletnem naslovu http://eportal.mss.edus.si/ po prijavi v portal edus.si.

Prijava v portal edus.si je možna samo ob predhodni dodelitvi pravic za delo v varnostni shemi tisti pooblaščeni osebi občine, ki bo vloge izpolnjevala in oddajala, za kar bo potrebovala kvalificirano digitalno potrdilo SIGEN-CA. Občina lahko v ta namen pooblasti do tri osebe.

Prošnjo za dodelitev pravic za delovanje v varnostni shemi pooblaščena oseba občine odda na spletnem naslovu http://eportal.mss.edus.si/portal/. Podrobna navodila za oddajo prošnje so objavljena na spletni strani ministrstva.

Po prijavi v sistem prijavitelj lahko dostopa samo do podatkov in zavodov občine, za katero je pooblaščen.

Izpolnjevanje vloge poteka tako, da prijavitelj vnaša podatke v vnosna polja ali pa izbere odgovor iz ponujenega seznama.

Nekateri podatki v vlogi se samodejno izpišejo iz javno dostopnih evidenc. V kolikor menite, da avtomatsko izpolnjeni podatki ne ustrezajo dejanskemu stanju, sporočite na **gp.mvi@gov.si** z zadevo RAZPIS 2026-2029-vprašanja.

**Informacije in navodila za izpolnjevanje so dostopni s klikom na modri krog z vprašajem, ki je ob vsakem polju za vnos/pregled podatkov.**

Po izpolnitvi vseh zahtevanih podatkov na posamezni strani je treba podatke shraniti s pritiskom na ustrezen gumb. Izpolniti je treba vsa polja, ki so predvidena za vnos podatkov na posamezni strani, v nasprotnem primeru nadaljevanje na naslednjo stran vloge ni možno, vnosi na nedokončani strani pa se izbrišejo. Izpolniti je treba 6 strani.

**Vsa vnosna polja je potrebno obvezno izpolniti in na koncu pripeti vse zahtevane priloge. V nasprotnem vloge ni možno oddati.**

Priporočamo, da se, zaradi predvidene obremenitve informacijskega sistema na zadnji dan odprtega razpisa, vloge oddajo vsaj dan pred iztekom roka.

1. **SEZNAM KRATIC**

|  |  |
| --- | --- |
| DGD | Projektna dokumentacija za pridobitev gradbenega dovoljenja |
| DIIP | Dokument identifikacije investicijskega projekta |
| DPP | Projektna dokumentacija za pridobitev projektnih in drugih pogojev |
| GOI | gradbeno obrtniška in instalacijska dela |
| GŠ | glasbena šola |
| IDZ | Idejna zasnova |
| IP | Investicijski program |
| NIP | novelacija Investicijskega programa |
| OŠ | osnovna šola |
| OŠPP | osnovna šola s prilagojenim programom |
| PID | Projekt izvedenih del |
| PIZ | Predinvesticijska zasnova |
| POŠ | podružnična osnovna šola |
| Pravilnik o projektni dokumentaciji | Pravilnik o projektni in drugi dokumentaciji ter obrazcih pri graditvi objektov (Uradni list RS, št. 30/23) |
| PZI | Projektna dokumentacija za izvedbo |
| SOKOL | Aplikacija za pregledovanje demografskih podatkov po šolskih okoliših, po podatkih, ki so jih posredovale občine |
| ŠP | šolski športni prostor |
| Uredbo o enotni metodologiji | Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16) |
| VIZ | vzgojno izobraževalni zavod |
| VR | vrtec |
| ZFO-1 | Zakon o financiranju občin (Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21, 44/22 – ZVO-2 in 17/25)  |
| ZOFVI | Zakon o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22, 158/22 – ZDoh-2AA, 71/23, 22/25 – ZZZRO-1 in 48/25) |
| ZPIMVI | Zakon o posebnih pravicah italijanske in madžarske narodne skupnosti na področju vzgoje in izobraževanja (Uradni list RS, št. 35/2001, 102/2007 - ZOsn-F) |

1. **MERILA RAZPISA**

Prijavljeni projekti bodo ovrednoteni po treh merilih:

* merilo I.: (**35 točk**) - Demografska slika, oziroma vpis,
* merilo II.: (**15 točk**) - Pripravljenost na investicijo,
* merilo III.: (**40 točk**) - Druga merila

Poleg osnovnega točkovanja so do dodatnega točkovanja upravičene še:

* Občine, katerih deli so vključeni v območje Triglavskega narodnega parka (2 odst. 10.čl Zakona o Triglavskem narodnem parku (ZTNP-1)) in se jim skladno s 6. odst.11.čl ZNTP-1 pripiše dodatnih **9 točk**,
* Občine, ki sodijo med obmejna problemska območja in se jim skladno s 24.čl. Zakona o spodbujanju skladnega regionalnega razvoja pripiše dodatnih **9** **točk,**
* Občine, ki niso prejele sofinancerskih sredstev ministrstva na podlagi razpisa 2021-2024, se jim pripiše dodatnih **6 točk**.
1. **IZPOLNJEVANJE VLOG**

Po prijavi v Portal edus.si na spletnem naslovu <http://eportal.mss.edus.si/> prijavitelj lahko odpre aplikacijo *Sofinanciranje investicij v vrtcih in osnovnem šolstvu –* *aplikacija za vnos in oddajo vlog na Javni razpis* in izbere aktualen razpis - Sofinanciranje investicij v vrtcih in osnovnem šolstvu 2026-2029 (IVDOS 2025).

**Stran 0 - Osnovni podatki prijavitelja**

Ob prvi prijavi v aplikacijo se odpre stran »Osnovni podatki prijavitelja« z vnosnimi polji, v katera je treba vpisati in/ali v njih preveriti osnovne podatke prijavitelja – občine (ime in priimek župana/je, telefon hišne centrale, elektronski naslov občine, naslov spletne strani občine, številko transakcijskega računa, davčno številko, matično številko, ime in priimek kontaktne osebe, telefonsko številko kontaktne osebe in elektronski naslov kontaktne osebe). Ti podatki bodo v nadaljevanju osnova za obveščanje in pripravo dokumentov.

Vnos podatkov je potrebno potrditi, nato je po pritisku na gumb Shrani podatke omogočen prehod na naslednjo stran.

Shranjenih podatkov ob naslednji prijavi ne bo več treba vpisovati. V primeru, da prijavitelj želi spremeniti že vpisane in shranjene podatke pa lahko s pritiskom na ime občine v zgornjem desnem kotu ostalih strani, kadar koli prikliče zadevno stran in podatke popravi.

Po ureditvi podatkov prijavitelja se odpre naslednja stran:

**Stran 1 - Seznam VLOG**

Na tej strani se v tabeli shranjujejo vse prijaviteljeve vloge. Na seznamu lahko prijavitelj preverja in spreminja status in vsebino vloge do zaprtja razpisa. Izpolni se lahko več vlog, vendar se na koncu lahko odda samo ena vloga., oziroma dve, če se druga vloga nanaša na investicijo v OŠPP pod posebnimi pogoji.

S pritiskom na gumb Dodaj vlogo se odpre podstran:

**DODAJANJE vloge**

na kateri se iz spustnega seznama izbereta TIP vloge in zavod, ki je predmet prijave, ter vpiše naziv investicije, ki mora biti enak nazivu investicije v investicijski dokumentaciji. Pri izboru vloge je treba pozorno izbirati med samostojnimi in skupnimi vlogami za 4 različne vrste zavoda. Pri vlogah za vrtce je treba dodatno izpolniti še število oddelkov vrtca in označiti, ali so predmet investicije tudi površine OŠ/POŠ/OŠPP/ŠP in ali gre za VIZ za italijansko ali madžarsko narodno skupnost.

**Pri vpisovanju podatkov upoštevati navodila v modrih krogcih z vprašajem**.

**Posebna navodila:**

* V primeru prijave investicije v objekt, v katerem so združeni različni zavodi, je potrebno izbrati vlogo za tisti zavod, ki pri projektu obsega največ površin. Prijavitelj mora tako vlogo posebej označiti.
* V primeru prijave investicije v objekt, v katerem bodo prostori polega izbranega zavoda namenjeni tudi prostorom zavoda za italijansko ali madžarsko narodno skupnost (ali obratno), vpišite podatke samo za en zavod (predvidoma za tistega, ki prinese več točk). Višino vrednosti sofinanciranja pa bomo določili po zaprtju razpisa s podatki iz investicijske dokumentacije tako, da bo skladna s petim odstavkom 81. člena ZOFVI, 25. člena Zakona o posebnih pravicah italijanske in madžarske narodne skupnosti na področju vzgoje in izobraževanja (prijavitelj lahko v aplikaciji izpolni vlogo tudi za zavod, ki ga ni možno prijaviti/oddati, vendar bo shranjena v aplikaciji, v katero bo ministrstvo imelo vpogled po roku za oddajo vlog). Prijavitelj naj tako vlogo posebej označi.

S pritiskom na gumb Potrdi vnos vloge se podatki shranijo v »Seznamu VLOG«.

V »Seznamu VLOG« bodo shranjene vse dodane vloge. Seznam se bo sočasno z izpolnjevanjem naslednjih strani posamezne dodane vloge dopolnjeval s podatki, kot so odobrena vrednost, osnovna/dodatna vloga, status vloge, datum vložitve (za oddane vloge), status vnosa, umik vloge in .pdf vloge (za oddane vloge). Nekateri podatki na tej strani so vidni šele po izpolnitvi vseh strani posamezne vloge.

**Informacije o podatkih so napisane v modrih krogcih z vprašajem**.

S pritiskom na vlogo v stolpcu»**Naziv vloge**«se odpre naslednja stran in lahko začnete z izpolnjevanjem dodane vloge.

**Stran 2 - Podatki o investiciji in deležu sofinanciranja**

Na tej strani se vpisujejo osnovni podatki o investiciji ter prikažejo izračuni sofinancerskega deleža ministrstva.

* V naslovni pasici se izpišejo podatki, ki jih je treba označiti ali pa ste jih vnesli ob vnosu vloge oziroma so povzeti iz uradnih evidenc:
* ime zavoda,
* naziv investicije (s pritiskom na ikono svinčnika lahko spreminjate naziv investicije, ki ste ga vnesli ob dodajanju vloge),
* v sklopu projekta se gradijo površine drugih VIZ,
* število oddelkov in
* VIZ za italijansko ali madžarsko narodno skupnost.

Če menite, da samodejno izpolnjeni podatki ne ustrezajo dejanskemu stanju, pišite na gp.mizs@gov.si z zadevo RAZPIS 2026-2029-vprašanja.

--------------------------------------

Samo v primeru prijave skupne investicije več občin je najprej treba izpolniti še:

* *Seznam občin soustanoviteljic in pripadajoči sofinancerski delež:*

Občina prijaviteljica je navedena na vrhu. S pritiskom na »0,00%« je potrebno urediti delež stroška skupne investicije, ki ga nosi na podlagi sklenjenega dogovora. Ob pritisku na gumb Dodaj občino, se odpre podstran:

**DODAJANJE/UREJANJE občine v skupni projekt**

Iz spustnega seznama se izbere občino soustanoviteljico prijavljenega VIZ in vpiše odstotek soudeležbe stroška financiranja skupne investicije v %, ki ga nosi posamezna občina na podlagi sklenjenega dogovora. Seštevek vseh deležev soudeležbe mora biti 100%.

Občine, deleži soudeležbe ter pripadajoči delež sofinanciranja, do katerega je posamezna občina upravičena po ZFO-1, se izpišejo v Seznamu, ki se sočasno z izpolnjevanjem posamezne dodane vloge dopolnjuje s podatki, kot so odobrena vrednost, izračun soudeležbe in delež sofinanciranja MVI.

Delež sofinanciranja MVI je seštevek deležev posameznih občin soustanoviteljic, izračunanih glede na % soudeležbe in ob upoštevanju % sofinanciranja, do katerega je posamezna občina upravičena po ZFO-1. V kolikor seštevek v prejšnjem polju presega omejitev največjega možnega zneska za sofinanciranje investicije, kot je določen v 9. členu besedila razpisa, se med posamezne občine razdeli znesek iz omejitve, z upoštevanjem dogovorjenega % soudeležbe in % sofinanciranja do katerega je posamezna občina upravičena po ZFO-1.

V primeru izbora se delež sofinanciranja MVI nakaže občini prijaviteljici, ki je pooblaščena za vodenje investicije s strani ostalih občin soustanoviteljic prijavljenega zavoda.

--------------------------------------

* V polje *Obseg investicije in pripadajoči sofinancerski delež* se vpisujejo neto notranje površine načrtovane investicije (m2):
* neto notranje površine obstoječe stavbe, ki niso predmet rekonstrukcije
* neto notranje površine, ki so predmet rekonstrukcije
* neto notranje površine, ki so predmet dozidave/nadzidave.

**Vpisane neto površine, ki so predmet rekonstrukcije in/ali novogradnje, so osnova za izračun sofinancerskega deleža. Vpisani podatki morajo biti skladni z investicijsko in projektno dokumentacijo.**

Na podlagi vpisanih površin se po pritisku na gumb SHRANI/PREVERI vnos površin avtomatično izračuna normirana vrednost (GOI del) načrtovane investicije. Izpiše se izračunani delež sofinanciranja MVI in maksimalni obseg sofinanciranja MVI, kot je določen v 9. členu besedila razpisa. V kolikor izračunani delež sofinanciranja presega maksimalni obseg sofinanciranja, je občina upravičena samo do maksimalnega obsega sofinanciranja.

Pri izračunu deleža sofinanciranja se upoštevajo:

* normirana vrednost rekonstrukcije/novogradnje po *Sklepu o normiranih okvirih za višino naložb v stavbe vrtcev in osnovnega šolstva v letih 2024, 2025 in 2026, št. 4110-5/2025/3350/1 z dne 10. 2. 2025;* v nadaljevanju:Sklep o normiranih okvirih*)*, ki za leto 2026 znaša 1.044,22 EUR/m2 za rekonstrukcijo in 1.492,73 EUR/m2 za novogradnjo,
* koeficient (k) glede na površino predvidene rekonstrukcije in/ali novogradnje po Sklepu o normiranih okvirih (od 1,3 za površine manjše od 500 m2, do 1 za površine večje od 3000 m2)
* pripadajoči deleža (%) sofinanciranja, do katerega je posamezna občina upravičena v letu 2025 po ZFO-1 (od 50% - 100%).

Pri VIZ za pripadnike italijanske in madžarske narodne skupnosti se delež sofinanciranja določa skladno s petim odstavkom 81. člena ZOFVI, 25. členom ZPIMVI in prvim odstavkom 20. člena ZFO-1, zato se izračuna normirana vrednost celotne investicije in ne samo GOI del, izvzeto je samo financiranje komunalnega prispevka. Vrednost vseh postavk, ki so predmet sofinanciranja pri investicijah šolstva narodnosti znaša 1.649,86 EUR/m2 za rekonstrukcijo in 2.265,98 EUR/m2 za novogradnjo, največji možen obseg investicije pa ni omejen. Višina zneska priznanih stroškov sofinanciranja se določi ob upoštevanju Sklepa o normiranih okvirih.

**Posebna navodila:**

* V primeru, da so predmet projekta površine različnih zavodov združenih 'pod eno streho' ter so prostori med seboj smiselno in neposredno povezani, se vloga odda za VIZ, ki v sklopu prijavljenega projekta obsega več površin, vpišejo pa se vse površine, ki so predmet investicije in so podlaga za izračun sofinancerskega deleža. Prijavitelj mora to na tej strani posebej označiti.
* V primeru, ko se prijavlja investicija v vrtec in so predmet investicije tudi površine OŠ/POŠ/OŠPP ali ŠP (kar morajo prijavitelji posebej označiti že ob dodajanju vloge), se lahko poviša maksimalni obseg sofinanciranja za največ 15%. Površine drugega zavoda (OŠ/POŠ/OŠPP/ŠP), ki so vključene v investicijo, se vpišejo v ločen stolpec in morajo biti v seštevku manjše od površin prijavljenega zavoda (vrtec), v nasprotnem je treba izbrati drugo vlogo.
* V primeru, ko se v sklopu projekta OŠ/POŠ/OŠPP gradijo tudi površine športnih prostorov (ŠP), se lahko omeji največja možna površina novogradnje upoštevana za izračun sofinancerskega deleža. Max možna površina novogradnje športnih prostorov, do katerih je šola upravičena po Navodilih za graditev osnovnih šol v RS, je izračunana glede na število oddelkov na šoli, ki so povzeti iz uradnih evidenc MVI. Površine ŠP se vpišejo v ločen stolpec in morajo biti v seštevku manjše od izpisane maksimalne površine gradnje ŠP, v nasprotnem je treba prilagoditi vpis površin novogradnje. Če bo v oknu vpisana večja površina novogradnje ŠP, kot šoli pripada, ne bo možno nadaljevati z izpolnjevanjem vloge.
* V primeru, da občina načrtuje porušitev oziroma spremembo namembnosti obstoječih športnih prostorov (ŠP) in gradnjo novih, mora to posebej utemeljiti in pod obstoječe površine ŠP vpisati 0 (ničlo). Ustreznost vpisanih podatkov mora biti skladna z investicijsko in projektno dokumentacijo.
* V polje *Podatki o investiciji* se vpisujejo še podatki o zadnji izdelani investicijski in projektni dokumentaciji, kot so vrsta, naslov, datumom izdelave; vrednost GOI del in vrednost celotne investicije ter namen in cilj projekta.

Vsi vpisani podatki morajo biti skladni z zadnjo izdelano dokumentacijo!

Vpisane podatke se shrani po pritisku na gumb SHRANI podatke o INVESTICIJI

Namen in cilj projekta se vpiše v vpisno polje pod gumbom Vnos/urejanje ter vsak vpis posebej potrdi s pritiskom na gumb SHRANI vneseno besedilo.

Po vnosu vseh podatkov se s pritiskom na gumb NASLEDNJA stran se odpre naslednja stran za vnos podatkov:

**Stran 3 – Demografska slika**

Na tej strani se vpisujejo/izpišejo podatki, ki so predmet vrednotenja po merilu I. DEMOGRAFSKA SLIKA.

* V polju *I. Demografska slika* se izpišejo podatki o številu otrok in/ali oddelkov, na podlagi katerih se v nadaljevanju odvisno od vloge izračunajo primerjave, ki so potrebne za določitev pripadajočih točk:
* Pri vrtcih iz seznama šolskih okolišev je potrebno izbrati šolski okoliš, iz katerega gravitirajo otroci v prijavljen vrtec s podatki za število prijavljenih otrok v izbranem šolskem okolišu v zadnjih 15-tih letih, ki se uporabijo v izračunu razmerja med 10-letnim in 15-letnim povprečjem prijavljenih otrok. Mestne občine lahko izberejo do največ 8 šolskih okolišev, ki so lokacijsko najbližje prijavljenemu vrtcu;
* Pri OŠ/POŠ se izpišejo šolski okoliši prijavljene šole s podatki za število prijavljenih otrok v zadnjih 15-tih letih, ki se uporabijo v izračunu razmerja med 10-letnim in 15-letnim povprečjem; pri matičnih šolah se izpišejo tudi šolski okoliši pripadajočih podružničnih šol;
* Pri OŠPP se izpiše število učencev prijavljene OŠPP v tekočem in preteklih petih šolskih letih (od 2019/20 do 2024/25);
* Pri GŠ se izpišejo podatki o številu učencev (2024/25) in številu oddelkov (2024/25 in 2014/15) prijavljene Glasbene šole.

**Posebna navodila**

* Če podatki za šolski okoliš niso znani in se v okencih izpišejo »0«, sporočite na elektronski naslov gp.mvi@gov.si z zadevo RAZPIS 2026-2029-vprašanja. Pri teh šolah bomo razmerje izračunali iz podatkov o vpisu v izbrani zavod v preteklih 15-tih letih, razen v primeru, da gre za zavode v mirovanju. Otroci iz okolišev teh zavodov so že upoštevani pri drugem šolskem okolišu.
* Kadar v okviru OŠ deluje tudi OŠPP, se podatki o številu otrok, vpisanih na OŠPP ne upoštevajo pri podatkih za OŠ, ti otroci se upoštevajo ob vlogi v OŠPP.
* Podatki za ostala merila so pridobljeni bodisi iz javno dostopnih registrov bodisi jih je potrebno označiti in v nadaljevanju priložiti ustrezna dokazila:
* Pozitivni prirast prebivalcev občine za vse vloge - je samodejni izpis na podlagi podatkov SURS o povprečnem skupnem pozitivnem prirastu prebivalcev občine na 1000 prebivalcev v letih 2019-2023. V primeru, da je prirast negativen, občina ne dobi točk;
* Oddelki s povečanim normativom (+2 otroka/oddelek) pri vlogah za vrtec - "Da" lahko označi občina, ki ima dokazilo o odločitvi občine o povečanem normativu štiri šolska leta zapored (od 2021/22 do vključno 2024/25);
* Sklep za manjšo notranjo igralno površino pri vlogah za vrtec - "Da" lahko označi občina, ki ima veljaven Sklep za manjšo notranjo igralno površino na otroka v prijavljenem vrtcu štiri šolska leta zapored (od 2021/22 do vključno 2024/25);
* Oddelki OŠPP znotraj OŠ/POŠ pri vlogah v OŠ/POŠ - samodejna označitev pri VIZ, v sklopu katere deluje tudi OŠPP;
* VIZ za italijansko ali madžarsko narodno skupnost pri vlogah v vrtec in vlogah v OŠ/POŠ – "Da" se izpiše, če ste ob vnosu vloge v vrtec označili, da gre za investicijo v zavod za pripadnike italijanske ali madžarske narodne skupnosti oziroma je ta podatek povzet iz registra VIZ;
* Izvedba Vzgojnega programa pri vlogah v OŠPP – samodejna označitev pri VIZ, kjer v sklopu zavoda izvajajo vzgojni program (dom za otroke s posebnimi potrebami);
* Vključenost otrok iz občin, ki niso (so)lastnice ali ustanoviteljice pri vlogah v OŠPP – samodejni izpis v primeru, da prijavljeno OŠPP obiskujejo tudi otroci iz drugih občin; izračunano je razmerje med otroki iz drugih občin in vsemi vpisanimi otroci;

Samodejno izpisani podatki so javno dostopni na spletnem naslovu <https://eportal.mss.edus.si/portal/> – aplikacija *SOKOL - Pregled demografskih podatkov po šolskih okoliših za vpis v 1. razred OŠ*, oziroma so povzeti iz registra VIZ. V primeru, da kateri od navedenih samodejno izpisanih podatkov ni ustrezen, sporočite na elektronski naslov gp.mvi@gov.si z zadevo RAZPIS 2026-2029-vprašanja in bomo podatke preverili.

Izračun in seštevek vseh točk pri merilu I. Demografska slika se prikaže po pritisku na gumb SHRANI podatke/OSVEŽI izračun.

S pritiskom na gumb NASLEDNJA stran se odpre naslednja stran za vnos podatkov:

**Stran 4 – Ostala merila (merila II., III., IV.)**

Na tej strani se vpisujejo/izbirajo podatki, ki so predmet vrednotenja po naslednjih merilih:

II. PRIPRAVLJENOST NA INVESTICIJO

III. DRUGA MERILA

IV. DODATNO TOČKOVANJE

* V polju *II. Pripravljenost na investicijo* je potrebno iz spustnega seznama izbrati odgovor, ki ustreza stopnji pripravljenosti prijavljene investicije. V nadaljevanju je potrebno priložiti ustrezno dokazilo glede na izbrano stopnjo pripravljenosti:

|  |  |
| --- | --- |
| Izdelana idejna zasnova (IDZ) ali projektna dokumentacija za pridobitev projektnih in drugih pogojev (DPP) | točke dobi občina, ki predloži izdelan IDZ ali DPP |
| Izdelana projektna dokumentacija za pridobitev gradbenega dovoljenja (DGD) | točke dobi občina, ki predloži izdelan DGD |
| Pridobljeno veljavno gradbeno dovoljenje (GD) | točke dobi občina, ki ima veljavno pravnomočno gradbeno dovoljenje |
| Izdelana projektna dokumentacija za izvedbo (PZI) | točke dobi občina, ki predloži izdelan PZI in veljavno pravnomočno GD |
| Gradnja je v teku | točke dobi občina, ki je pričela s gradnjo in predloži kopijo vpisa v gradbeni dnevnik |

* V polju *III. Druga merila* je potrebno glede na vlogo iz spustnega seznama izbrati ustrezen odgovor. Ustreznost izbranih odgovorov se bo preverila v projektni dokumentaciji oziroma bo potrebno priložiti ustrezno dokazilo:
* Število igralnic, ki so predmet rekonstrukcije in/ali novogradnje pri vlogah za vrtec - iz spustnega seznama je potrebno izbrati ustrezen odgovor;
* Občina ima oddelke vrtca, ki delujejo v objektih, ki niso namensko grajeni za dejavnost vzgoje in izobraževanje (oddelki vrtcev v osnovnih šolah ne štejejo) pri vlogah za vrtec - iz spustnega seznama je potrebno izbrati ustrezen odgovor. V nadaljevanju bo potrebno priložiti seznam oddelkov vrtca, ki delujejo v objektih, ki niso namensko grajeni za dejavnost vzgoje in izobraževanja (oddelki vrtcev v osnovnih šolah ne štejejo), z navedbo lokacij.
* Površina prostorov namenjenih za pouk, ki so predmet novogradnje in/ali rekonstrukcije pri vlogah za OŠ/POŠ/OŠPP/GŠ – iz spustnega seznama je potrebno izbrati površino, ki ustreza seštevku površin rekonstrukcije in/ali novogradnje. V seštevku se upošteva samo neto notranje površine prostorov za pouk. Prostori za pouk so navedeni v Navodilih OŠ oziroma Navodilih GŠ. V kolikor načrtujete gradnjo drugih prostorov (kuhinja, upravni prostori, tehnični prostori ipd.) jih v seštevku za točkovanje ne morete upoštevati, upoštevajo se samo v izračunu sofinancerskega deleža.;
* Površina športnih prostorov, ki so predmet novogradnje in/ali rekonstrukcije pri vlogah za OŠ/POŠ/OŠPP - iz spustnega seznama je potrebno izbrati površino, ki ustreza seštevku površin rekonstrukcije in/ali novogradnje. V seštevku se upošteva neto notranje površine vseh športnih prostorov, ne glede na normativne površine, ki so predmet investicije. Športni prostori so navedeni v Navodilih OŠ;
* Gradnja prostorov za vaje orkestrov in nastope pri vlogah za GŠ - "Da" lahko označi občina za investicijo v novogradnjo šolske dvorane za vaje orkestra in nastope;
* Glasbena šola najema šolske prostore pri vlogah za GŠ - "Da" lahko označi občina, ki za izvajanje dejavnosti glasbene šole najema druge prostore. V nadaljevanju bo potrebno priložiti seznam najetih prostorov z navedbo lokacij;
* Starost objekta, ki se rekonstruira ali ob (na) katerem je načrtovana dozidava (nadzidava) za vse vloge - iz spustnega seznama je potrebno izbrati ustrezen odgovor.
* V polju *IV. Dodatno točkovanje* se točke izpišejo samodejno. Podlaga za dodelitev točk so Zakon o Triglavskem narodnem parku (Uradni list RS, št. 52/10, 46/14 ? ZON-C, 60/17, 82/20 in 18/23 ? ZDU-1O), Uredba o določitvi obmejnih problemskih območij (Uradni list RS, št. 22/11, 97/12, 24/15, 35/17, 101/20, 112/22 in 92/24) in seznam izplačil občinam, ki so bile izbrane na podlagi Razpisa za sofinanciranje investicij v vrtcih in osnovnem šolstvu v obdobju 2021-2024.

Izračun in seštevek točk pri vsakem posameznem merilu se prikaže po pritisku na gumb SHRANI podatke/OSVEŽI izračun.

S pritiskom na NASLEDNJA stran se odpre naslednja stran za pregled točkovanja in potrjevanje izjav:

**Stran 5 - Rezultat in izjave**

Na tej strani se izpišeta doseženo število točk po vseh merilih vrednotenja in pripadajoči sofinancerski delež ministrstva ter obvezne izjave.

Navedene izjave je potrebno označiti. Brez označenih izjav oddaja vloge ni možna. Ustreznost izbranih odgovorov se bo preverila.

S pritiskom na gumb SHRANI izjave. se vneseni podatki shranijo.

S pritiskom na gumb NASLEDNJA stran se opre naslednja stran za vnos prilog:

**Stran 6 – Priloge in oddaja**

Na tej strani se prilagajo obvezne priloge in oddaja vloge v sistem. Obvezne priloge za prijavo na razpis so razvidne v 12. točki besedila razpisa in so v aplikaciji samodejno prilagojene glede na vrsto vloge in predhodno izpolnjene podatke:

* Obvezne priloge za prijavo:

|  |  |  |
| --- | --- | --- |
|  | vrsta priloge | navodilo |
| 1 | Spremni dopis | Priložiti s strani odgovorne osebe prijavitelja (župan/ja) podpisan\* dokument, s katerim potrjuje, da je vlogo pregledal/a in da se z njo strinja. |
| 2 | Dokazilo o lastništvu | Priložiti s strani odgovorne osebe prijavitelja (župan/ja) podpisano\* dokazilo, da je občina prijaviteljica lastnica nepremičnine, na kateri se bo izvajala prijavljena investicija.Dokazila o lastništvu so lahko:- izpis iz zemljiške knjige,- notarsko overjena pogodba o pridobitvi lastninske pravice, ki je predlagana za vpis v zemljiško knjigo,- sodna ali upravna odločba, ki omogoča gradnjo oziroma izvajanje del na nepremičnini,- sklep o določitvi investitorja kot upravljavca nepremičnine, če gre za nepremičnino v lasti njegovega ustanovitelja,- druga listina, ki v skladu z zakonom omogoča gradnjo oziroma izvajanje del. |
| 3 | V primeru investicije več občin soustanoviteljic v skupni projekt - pooblastilo občini prijaviteljici s pogodbo ali pisnim dogovorom o delitvi stroškov financiranja med občinami soustanoviteljicami zavoda; | V primeru investicije več občin soustanoviteljic v skupni projekt, priložiti s strani odgovornih oseb soustanoviteljev (županov/j) podpisano\* pooblastilo občini prijaviteljici, s pogodbo ali pisnim dogovorom o delitvi stroškov financiranja med občinami soustanoviteljicami zavoda. |
| 4 | V primeru prijave drugega projekta ne-mestnih občin - dokazilo o solastništvu objekta oziroma dokument o soustanoviteljstvu zavoda oziroma potrdilo o vključenosti otrok drugih občin v OŠPP, katerega objekt bo predmet investicije; | V primeru oddaje dodatne vloge, priložiti s strani odgovornih oseb soustanoviteljev (županov/j) podpisano\* dokazilo o solastništvu objekta oziroma dokument o soustanoviteljstvu zavoda oziroma potrdilo o vključenosti otrok drugih občin v OŠPP, katerega objekt bo predmet investicije. |
| 5 | Zadnja potrjena investicijska dokumentacija | Priložiti zadnji, s strani odgovorne osebe prijavitelja potrjen investicijski dokument, izdelan skladno z Uredbo o enotni metodologiji |
| 6 | Sklep o potrditvi priložene investicijske dokumentacije | Priložiti Sklep o potrditvi priloženega investicijskega dokumenta. Obvezna vsebina sklepa so naziv, višina vrednosti, viri in terminski načrt investicije. |
| 7 | V primeru, da zadnji potrjen investicijski dokument ni DIIP, se posreduje še sklepe o potrditvi predhodnih investicijskih dokumentov; | V primeru, da zadnji potrjen investicijski dokument ni DIIP, priložiti še sklepe o potrditvi predhodnih investicijskih dokumentov. Dokumente predhodno združite v eno .pdf ali .zip datoteko. |
| 8 | Finančni načrt | Priložiti s strani odgovorne osebe prijavitelja (župan/ja) podpisan\* dokument, s katerim odgovorna oseba prijavitelja potrdi zaprtje finančne konstrukcije, upoštevaje pričakovana sredstva iz naslova tega javnega razpisa (podatek se sproti preračunava v aplikaciji) in sredstev, ki jih je občina pridobila ali še načrtuje pridobiti iz drugih virov, in je kot OBRAZEC 1 priložen razpisni dokumentaciji. Datoteko v .xlsx (nepodpisano) in .pdf obliki združiti v .zip datoteko in priložiti. |
| 9 | Ocena vpliva na okoljske cilje | Priložiti s strani odgovorne osebe prijavitelja (župan/ja) podpisan\* dokument, v katerem odgovorna oseba prijavitelja samooceni in pojasni vpliv prijavljenega projekta na 6 okoljskih ciljev in je kot OBRAZEC 2 priložen razpisni dokumentaciji. |
| 10 | Zadnja izdelana projektna dokumentacija - samo načrt arhitekture | Priložiti zadnjo projektno dokumentacijo - samo projekt arhitekture, iz katere morajo biti razvidne površine, ki so predmet novogradnje in/ali rekonstrukcije in jih prijavitelj uveljavlja za določanje deleža sofinanciranja. |

\* Priloge, razen dokumentov, ki se predložijo kot sestavni del vloge in niso pripravljeni s strani vlagatelja (npr. dokumenti zunanjih izvajalcev – investicijska in projektna dokumentacija), morajo biti podpisane elektronsko ali fizično s podpisom in žigom odgovorne osebe prijavitelja (župan/ja). Finančni načrt je potrebno priložiti tudi v .xlsx obliki.

* Obvezne priloge glede na vrsto vloge (v aplikaciji so samodejno prilagojene glede na vrsto vloge in predhodno izpolnjene podatke:
* Pri merilu Demografska slika:

|  |  |
| --- | --- |
| vrsta priloge | navodilo |
| Sklep občine o povečanem normativu (+2 otroka/oddelek) | Priložiti Sklepe občine o povečanem normativu (+2otroka/oddelek) štiri šolska leta zapored (od od 2021/22 do vključno 2024/25). Dokumente predhodno združite v eno .pdf ali .zip datoteko. |
| Občina ima Sklep za manjšo notranjo igralno površino | Priložiti Sklep za manjšo notranjo igralno površino na otroka v prijavljenem vrtcu štiri šolska leta zapored (od 2021/22 do vključno 2024/25). Dokumente predhodno združite v eno .pdf ali .zip datoteko. |

* Pri merilu Pripravljenost na investicijo:

|  |  |
| --- | --- |
| vrsta priloge | navodilo |
| IDZ ali DPP | Naslovno stran Idejne zasnove (IDZ) ali Prilogo 1A in 4 skladno s Pravilnikom o projektni in drugi dokumentaciji ter obrazcih pri graditvi objektov (Uradni list RS, št. 30/23; v nadaljevanju: Pravilnik o projektni dokumentaciji) izdelane Projektne dokumentacije za pridobitev projektnih in drugih pogojev (DPP). |
| DGD | Prilogo 1 in 4A skladno s Pravilnikom o projektni dokumentaciji izdelane Projektne dokumentacije za pridobitev gradbenega dovoljenja (DGD). |
| GD | Veljavno, pravnomočno Gradbeno dovoljenje (GD). |
| PZI | Prilogo 1 in 4A skladno s Pravilnikom o projektni dokumentaciji izdelane Projektne dokumentacije za izvedbo (PZI) in veljavno, pravnomočno gradbeno dovoljenje (GD). |
| GRADNJA | Kopija vpisa začetka gradnje v gradbeni dnevnik. |

* Pri Drugih merilih

|  |  |
| --- | --- |
| vrsta priloge | navodilo |
| Seznam oddelkov vrtca v nenamenskih objektih z navedbo lokacij | Priložiti seznam oddelkov prijavljenega vrtca v nenamenskih objektih z navedbo lokacij. Oddelki vrtca v osnovnih šolah ne štejejo med oddelke v nenamenskih objektih. |
| Seznam šolskih prostorov in površin za pouk | riložiti s strani odgovorne osebe prijavitelja (župan/ja) podpisan seznam prostorov z neto notranjimi površinami (m2) **samo šolskih prostorov za pouk**, ki so predmet investicije. Seznam naj bo narejen v MS Excelovi ali podobni razpredelnici, shranjen kot .pdf. |
| Seznam športnih prostorov in površin | Priložiti s strani odgovorne osebe prijavitelja (župan/ja) podpisan seznam prostorov z neto notranjimi površinami (m2) **vseh športnih prostorov**, ne glede na normativne površine, ki so predmet investicije. Seznam naj bo narejen v MS Excelovi ali podobni razpredelnici, shranjen kot .pdf. |
| Seznam najetih prostorov glasbene šole, z navedbo lokacij | Priložiti s strani odgovorne osebe prijavitelja (župan/ja) podpisan seznam najetih prostorov prijavljene glasbene šole z navedbo lokacij. |
| Dokazilo o starosti objekta | Priložiti dokument, ki dokazuje starost obstoječega objekta, ki je predmet rekonstrukcije ali dozidave/nadzidave.V primeru, da je obstoječi objekt grajen v večih fazah, priložiti dokazilo o starosti tistega dela objekta, ki je predmet rekonstrukcije ali dozidave/nadzidave.Dokument je lahko gradbeno dovoljenje obstoječega objekta, datiran časopisni članek ali fotografije iz otvoritve, zgodovinski ortofoto posnetek,... |

**Priložiti je potrebno samo priloge, ki so navedene v aplikaciji glede na predhodno izpolnjene podatke.**

--------------------------------------

Priloge se vnesejo s pritiskom na gumb Priloži / uredi / zamenjaj - odpre se podstran:

**Urejanje podatkov o priloženem dokumentu**

Navedena je vrsta Dokumenta/priloge in Merilo, po katerem je prilogo potrebno dodati.

S pritiskom na gumb Priloži / uredi / zamenjaj se odpre povezava do vaše zbirke dokumentov, iz katere izberete ustrezno datoteko. V primeru zahteve po prilaganju več dokumentov, ki sestavljajo eno prilogo, jih predhodno združite v eno .pdf ali .zip datoteko. Datoteka ne sme biti večja od 9,5 MB. Poskrbite za ustrezno poimenovanje datoteke - v imenu so lahko uporabljeni le naslednji znaki:

0123456789-\_AaBbCcDdEeFfGgHhIiJjKkLlMmNnOoPpQqRrSsTtUuVvWwXxYyZzČčĆćŽžŠšĐđ, piko uporabite samo za ločevanje tipa datoteke (ime.pdf), ne uporabljajte dvojnih/večkratnih presledkov. V primeru neustreznega poimenovanja datoteke vas bo aplikacija pred uporabo take datoteke opozorila - vendar šele po tem, ko se bo prenesla na strežnik.

Po pritisku na gumb Uporabi izbrano datoteko se datoteka naloži na strežnik MVI. Pri večjih datotekah, slabši internetni povezavi oziroma sočasni oddaji velikega števila vlog občin, lahko nalaganje traja nekaj minut. Priporočamo, da v izogib morebitne preobremenjenosti informacijskega sistema na zadnji dan odprtega razpisa, priloge naložite pravočasno.

Izvede se še antivirusni pregled datoteke in odpre podstran:

**Dodajanje dokumenta v sistem**

V vnosno polje vpišete ime dokumenta in iz spustnega seznama izberete datum dokumenta.

S klikom na gumb Dodaj dokument v sistem se datoteka vpiše na seznam. Poleg vpisanega se vsakemu dokumentu doda generirano enoznačno ime MVI.

Priloga je shranjena v sistem in se prikaže na seznamu datotek.

Polja v seznamu so sedaj izpolnjena s podatki, ki ste jih vnesli pri pripenjanju dokumenta, Na koncu vrstice je rdeči križec, ki predstavlja ikono za brisanje izbranega dokumenta. S pritiskom na križec se pojavi varnostno vprašanje in nato s potrditvijo izbrišete/umaknete priponko iz sistema.

Če želite datoteko samo zamenjati oziroma samo urediti ali spremeniti datum ali naziv, pritisnite na gumb Priloži / uredi / zamenjaj in opravite tisti del postopka, ki ga želite (zamenjava, urejanje naziva in datuma).

Na enak način pripnete vse zahtevane priponke v seznamu.

--------------------------------------

1. **ODDAJA VLOGE**

Vlogo oddate na 6. strani s pritiskom na gumb Oddaj vlogo.

**Dokler na 6. strani niso shranjene vse zahtevane priponke, aplikacija ne ponudi oddaje vloge.**

Lahko pa informativno izpolnjujete naslednje vloge iz Seznama VLOG.

Pri uspešno oddani vlogi se pojavi besedilo: Vlogo ste uspešno oddali v sistem. Vloga bo na Seznamu VLOG dobila status »Oddana«.

Aplikacija omogoča oddajo ene osnovne vloge in ene dodatne vloge, kadar gre za investicijo v objekt OŠPP in gre za objekt v solastništvu več občin oziroma je zavod v soustanoviteljstvu več občin oziroma so v zavod vključeni otroci iz drugih občin. Mestne občine lahko en dodaten projekt za investicijo v objekt OŠPP prijavijo tudi kot edine lastnice objekta oziroma ustanoviteljice zavoda.

V kolikor želite zamenjati vlogo ali že oddano vlogo popraviti, pritisnite na gumb UMAKNI oddajo vloge. Vloga bo na Seznamu VLOG ponovno dobila status »Shranjena«

**Ob zaključku razpisa morajo vloge, ki jih nameravate oddati, v Seznamu VLOG obvezno imeti status »Oddana«. Vse izpolnjene a ne-oddane vloge bodo po zaključku razpisa avtomatično zavržene.**

**Aplikacija se zapre 30. 09. 2025 ob 23:59. Po zaprtju aplikacije vlog ne bo več možno oddajati.**

Priporočamo, da se zaradi predvidene obremenitve informacijskega sistema zadnji dan odprtega razpisa, vloge oddajo vsaj nekaj ur pred iztekom roka.